અમદાવાદથી પુના જતી અહિંસા એક્સપ્રેસને સુરત નજીક ભેસ્તાન રેલવે સ્ટેશન પાસે ગઇકાલે રાત્રે ઉથલાવવાનો પ્રયાસ કરવામાં આવ્યો હોવાની વિગત સામે આવી રહી છે . પ્રાપ્ત માહિતી મુજબ જાણવા મળ્યું હતું કે કોઈક અસામાજિક તત્વો એ રેલવે ફાટકનો જ એક નાનો ટુકડો રેલ્વે ફાટકની વચ્ચોવચ મૂકી દીધો હતો. જોકે ટ્રેન 100 ની સ્પીડથી પસાર થતી હોઇ કંઇક અજુગતું થયાની જાણ થતા અહિંસા એક્સપ્રેસના એન્જિન ડ્રાયવર સ્પીડ ઓછી કરી દીધી હતી. સમયસૂચકતા વાપરી ટ્રેનની ગતિ ધીમી કર્યા બાદ તેને ભેસ્તાન રેલ્વે સ્ટેશન લઇ જવામાં આવી હતી. જોકે ઘટનાની જાણ થતા જ આરપીએફના જવાનો ઘટના સ્થલે જઈ તપાસ હાથ ધરવામાં આવી હતી. મોટી દુર્ઘટના ટળી હોવાથી રેલ્વે સહતિ સૌએ રાહતનો શ્વાસ લીધો હતો.